У аўдыторыях былі размешчаны выказванні, шчырыя словы пра беларускую мову, яе багацце, прыгажосць, мілагучнасць вядомых дзеячаў нашай нацыянальнай культуры: Францыска Скарыны, Францішка Багушэвіча, Янкі Купалы, Якуба Коласа, Максіма Багдановіча і іншых. 20 лютага на перапынках гучалі песні, былі прадстаўлены невялікія відэафільмы і мультфільмы на беларускай мове. На другім паверсе размясцілася выстава “Мова цікава”, дзе былі размешчаны цікавыя, самабытныя, запамінальныя словы (хмарачос, кажан, пантофлі, спічасты і інш.) і прыказкі на роднай мове, якія падтрымліваліся дасціпнымі малюнкамі.